ECTS er stytting fyri European Credit Transfer and Accumulation System. Hetta er eitt evropeiskt mát fyri arbeiðsbyrðu í eini útbúgving. ECTS sigur einki um torleikastig, men bert um vavið av útbúgvingini, t. d. hvussu nógv ECTS námsstig ein heil útbúgving telur ella hvat einstøku skeiðini telja. ECTS-ásetingar sambært Bologna krevja, at gjøgnumskygni er í arbeiðsbyrðu og at læruúrtøkur er orðaðar. ECTS-stigin gongur frá A til F. A er tað hægsta tú kanst fáa og tað sama sum 12 í 7-talsstiganum. Sambært § 5 í Kunngerð um próvtalsstiga og døming, sum broytt við kunngerð nr. 124 frá 13. november 2013, stendur at lesa um prógv og skjalaváttanir, at:“ Á prógvum og skjalaváttanum skulu øll próvtøl sambært próvtalsstiganum verða lýst við samsvarandi bókstavi frá ECTS-stiganum sbrt. fylgiskjali 1.” 7-tals stigin Próvtalsmerking Próvtalslýsing 13-talsstigin ECTS-stigin Lýtaleyst ella mest sum avrik Verður givið fyri avrik, sum er lýtaleyst ella mest sum lýkur málini í námsætlanini í lærugreinini. Sera gott avrik Verður givið fyri sera gott avrik, ið við onkrum smávegis lýtum lýkur flestu málini í námsætlanini í lærugreinini. B 7 Gott avrik Verður givið fyri gott avrik, ið við nøkrum lýtum, væl lýkur málini í námsætlanini í lærugreinini. C 4 Hampiligt avrik Verður givið fyri hampiligt avrik, ið hevur fleiri grov lýti og ikki lýkur málini væl í námsætlanini í lærugreinini. 7 D 2 Toliligt avrik Verður givið fyri toliligt avrik, ið akkurát stendur mát, og í minsta mun lýkur málini í námsætlanini í lærugreinini. 6 Ikki nøktandi avrik Verður givið fyri ikki nøktandi avrik, ið ikki stendur mát og ikki lýkur málini í námsætlanini í lærugreinini. 5-03 FX-3 Heilt vánaligt avrik Verður givið fyri heilt vánaligt avrik, sum als ikki kann verða góðtikið. Studenturin hevur staðið, tá ið hann fær 02, 4, 7, 10 ella 12. Til at áseta ECTS-námsstig á rættan hátt, er ein vegleiðing gjørd, sum nágreiniliga vísir, á hvønn hátt ásetingar skulu gerast, og hvørji onnur krøv eru tengd at ECTS-skipanini. Eitt ECTS er mett at svara til eina arbeiðsbyrðu á umleið 25–30 tímar (í miðal). Ein lestrarhálva svarar til 30 ECTS og fulltíðar lestur í eitt ár telur 60 ECTS. Fyri at fáa ECTS skalt tú sum lesandi havi rokkið ásettu læruúrtøkurnar og harvið hava staðið einstøku skeiðini.